text: Kun 40 syd for grænsen vil se TV 2
  07 december 2011 kl. 08.53
  Når TV 2 bliver en betalingskanal er der kun meget begrænset interesse for at se kanalen syd for grænsen.
  Kun ca. 40 syd for grænsen vil betale for at se TV 2 efter nytår.
  Det viser et rundspørge i Flensborg Avis-tillægget »Kontakt«.
  I stedet for de cirka 2000-3000 husstande, som Sydslesvigsk Forening (SSF) regner med vil være interesseret i at se TV2 via antenne efter nytår, har forenigen kun fået henvendelser fra cirka 40 husstande.
  Alligevel er SSFs generalsekretær, Jens A. Christiansen, ikke skuffet over resultatet.
  - Erfaringen viser, at folk skal have flere opfordringer, inden de reagerer, siger han til Flensborg Avis.
  